Diari Oficial de la Generalitat Valenciana


Sumari del DOGV 4864, del 18-10-2004 (2004/10589)

ACORD de 30 de setembre de 2004, de la directora general del SERVEF, pel qual s'amplia el termini de presentació de justificacions per a les entitats promotores del Pla Integral d'Ocupació: Salari Jove en Empreses.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4864

Data del DOGV
:   18-10-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/10372


Data del document
:   30-09-2004

Organisme emissor
:   Conselleria d'Economia, Hisenda i Ocupació

Tipus de document
:   Acord

Anàlisi jurídica

 Descriptors 

:   * suport econòmic
    * jove
    * ajuda pública
    * ajuda a l'ocupació
    * societat sense fins de lucre
    * aprenentatge professional
    * lluita contra l'atur
    * empresa privada
    * administració local
    * universitat
    * cambra de comerç i indústria
    * atur juvenil

ACORD de 30 de setembre de 2004, de la directora general del SERVEF, pel qual s'amplia el termini de presentació de justificacions per a les entitats promotores del Pla Integral d'Ocupació: Salari Jove en Empreses.[2004/X10438]
  
Vista l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació del Pla Integral d'Ocupació: Salari Jove en Empreses, per als anys 2004-2005 (DOGV d'11 de febrer de 2004).
  
Vista la Correcció d'errades de l'Ordre indicada, publicada en el DOGV de 8 de juliol de 2004, en la qual s'arreplega que el termini per a la realització dels itineraris d'inserció regulat pels articles 4.4 i 10.6 de l'Ordre finalitza el 31 de desembre de 2004.
  
Vist el que estableix article 14.1 de l'Ordre de 30 de desembre, sobre justificació i liquidació de les ajudes, en el qual apareix com a data límit de presentació de justificacions per a les entitats promotores el 20 de novembre de 2004.
  
Vista la incompatibilitat que hi ha entre el termini d'execució del projecte i el termini de presentació de justificacions, de conformitat amb el que disposa l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'empara del que estableix la disposició final primera de l'Ordre de 30 de desembre de 2003,
  
ACORDE
  
Ampliar el termini per a la presentació de justificacions, establit en l'article 14.1 de l'Ordre de 30 de desembre de 2003, de la Conselleria d'Economia, Hisenda i Ocupació, per la qual es regulen i convoquen subvencions destinades a la implantació del Pla Integral d'Ocupació: Salari Jove en Empreses, per als anys 2004-2005 (DOGV d'11 de febrer de 2004), fins al 31 de desembre de 2004, per considerar-ho necessari per al desenvolupament i l'execució de l'esmentada ordre.
  
De conformitat amb el que disposa l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest acord no és susceptible de recurs.